open-index/open-wikipedia-markdown huggingface dataset:
מחאה פוליטית

[ממוזער|עצרת תמיכה להחזרת [החטופים במלחמת חרבות ברזל|החטופים, תל אביב - פברואר 2025 במהלך מלחמת חרבות ברזל]]

**מחאה פוליטית** היא מחאה ציבורית שנועדה להעביר חוסר שביעות רצון מהשלטון, או התנגדות למדיניותו. מחאה כזו עשויה ללבוש צורות שונות, החל מהפגנה שקטה ועד למרי אזרחי אלים.

בחברה פתוחה, חופש הביטוי וזכות ההפגנה כחלק ממחאה פוליטית נחשבים לזכויות אדם בסיסיות. במשטר סמכותני, הממשל משתדל לדכא מחאה פוליטית ולהעניש את המתנגדים לממשל. אמצעים אלה ננקטים מדי פעם גם במדינות דמוקרטיות, אך הם נתפסים כניסיון להשתיק שיח ציבורי על שקרים, שחיתות או חיפוי על כישלונות של אנשי הממשל.

אמצעי מחאה פוליטית כוללים מחאה, הפגנה, צעדת שלום, צעדת מחאה, חרם צרכנים, שביתה, מהומה, פעילות תנועה שורשית, שביתה כללית, הפצת סטיקרים, כרזות, עלונים, מחאה באמצעות תיאטרון רחוב, שריפת סמלים פוליטיים או בובות המייצגות פוליטיקאים, הצתה עצמית, מהפכה, מרד, שימוש בטרור, התקוממות עממית, הפצת ספרות שנאסרה על ידי השלטון (סאמיזדאט), הפצת תעמולה, תעמולה נגדית, סיסמאות, ממים, ופעילות שדלנית.

## ראו גם
* דיסידנט
* אופוזיציה
* תנועה חברתית

## קישורים חיצוניים
* 
* 
* 
* על התערוכה "דמוקרטיה אומרת" במוזיאון על התפר 

קטגוריה:מחאה
קטגוריה:דרכי מחאה
קטגוריה:זכויות האדם
קטגוריה:אקטיביזם
פבריציו דה אנדרה

**פבריציו כריסטיאנו דה אנדרה** (באיטלקית: **Fabrizio Cristiano De André**; 18 בפברואר 1940 - 11 בינואר 1999), כונה גם **פאבר** (Faber), היה זמר-יוצר איטלקי. נולד בעיר ג'נובה שבאיטליה ונחשב לאחד מגדולי הזמרים-היוצרים באיטליה בכל הזמנים.

היה פעיל מבחינה אמנותית במשך יותר מ-40 שנה, ופרסם 13 אלבומי אולפן. הוא הלחין בסגנונות מוזיקליים רבים, וביניהם פולק, בלוז ומוזיקה פסיכדלית. רוב שיריו כתובים באיטלקית, אך הוא כתב וביצע גם שירים בג'נובזית, הניב של עיר הולדתו, בסרדית, ובנפוליטנית, ולמסורת המוזיקלית המקומית של האזורים השונים באיטליה הייתה השפעה על המוזיקה שיצר.

הוא נודע כפציפיסט וכתומך באנרכיזם, ובין היתר תקף רבות את הכנסייה הקתולית. אחד ממקורות ההשראה החשובים שלו היה הזמר הצרפתי ז'ורז' ברסנס, והוא אף תרגם שירים רבים שלו לאיטלקית. כמו כן תרגם לאיטלקית כמה משיריהם של לאונרד כהן ובוב דילן. הטקסטים של רבים משיריו מספרים את סיפוריהם של אנשים ונשים החיים בשולי החברה, ביניהם נשים העוסקות בזנות, דייגים ונוכלים.

דה אנרה נפטר בשנת 1999 מסרטן הריאה בעיר מילאנו, ונקבר כעבור יומיים בעיר הולדתו, ג'נובה. לאחר מותו נקראו על שמו רחוב, פארק, בתי ספר וספרייה ציבורית.

בשנת 2017 הוציא המוזיקאי רועי ריק, סולן להקת הקולקטיב, אלבום המורכב מגרסאות עבריות לשיריו.

## דיסקוגרפיה - אלבומי אולפן
* *Volume 1* (שנת 1967)
* *Tutti morimmo a stento* (שנת 1968)
* *Volume 3* (שנת 1968)
* *La buona novella* (שנת 1970)
* *Non al denaro non all'amore né al cielo* (שנת 1971)
* *Storia di un impiegato* (שנת 1973)
* *Canzoni* (שנת 1974)
* *Volume 8* (שנת 1975)
* *Rimini* (שנת 1978)
* *Fabrizio De André* (שנת 1981)
* *Crêuza de mä* (שנת 1984)
* *Le nuvole* (שנת 1990)
* *Anime salve* (שנת 1996)

## קישורים חיצוניים

* 

* כתבה בעיתון הגארדיאן הבריטי על דה אנדרה, מתאריך 18 בינואר 2009 
* 

## הערות שוליים

קטגוריה:זמרים-יוצרים איטלקים
קטגוריה:זמרים עממיים
קטגוריה:זמרי פולק
קטגוריה:זמרי בלוז

קטגוריה:איטלקים שנולדו ב-1940
קטגוריה:איטלקים שנפטרו ב-1999
ממלכת פולין (1385–1569)

**ממלכת פולין (1385–1569)** הייתה מדינה במזרח אירופה שהתקיימה בין השנים 1385–1569, ושבימי תפארתהּ השתרעה על פני השטחים השייכים בימינו למדינות פולין, מולדובה, בלארוס, ואוקראינה.

## היסטוריה
בשנת 1385 נישאה ידוויגה, מלכת פולין, בתו של המלך לאיוש, אשר שלט לתקופה קצרה הן על פולין והן על הונגריה לאחר מות אחרון מלכי בית פיאסט קאזימיר הגדול (השלישי) לנסיך הליטאי יגלו. נישואין אלו הביאו לעולם את השושלת היגלונית, אשר בתקופתה הייתה פולין בשיא כוחה והתפשטותה הטריטוריאלית. 

יגלו, אשר הפך למלך ולדיסלב השני, עמד בפני בעיה המשותפת לליטא ולפולין – כוחם של האבירים הטבטונים, אשר העמיקו את אחיזתם בשטחי המזרח המיושבים על ידי עמים סלאביים, מבסיסיהם בפרוסיה המזרחית. בקרב גרונוולד בשנת 1410 ובקרב טאננברג לאחריו, ובסדרת קרבות ומלחמות במאה ה-15 הביאו היגלונים לכניעתם של הפרוסים, ולהתרחבות פולין אל המערב עד קבלת מוצא אל הים הבלטי.

בשנת 1505 קיבלה פולין את "חוקת ראדום" ("ניהיל נובי") אשר באה להסדיר את היחסים בין המגנאטים (בעלי אחוזות הענק) והשלאכטה (כלל האצולה). הוקם הפרלמנט הפולני, הסיים, שבו ניתן ייצוג לשלאכטה. כל חוק צריך היה אישור הסיים, ולכל אציל ניתנה זכות וטו (ליברום וטו). הסדר בעייתי זה היה בעוכריה של פולין זמן רב.

זיגיסמונד השני (Sigismund II Augustus) היה מלך פולין ודוכס גדול של ליטא. כבן יחיד הוא ירש את המלוכה מאביו, זיגיסמונד הראשון (Sigismund I the Old), בשנת 1548. אף על פי שהתקשה להיכנס לנעלי אביו, המלך הנערץ, בסופו של דבר הוכיח זיגיסמונד השני את עצמו כמדינאי מעולה שהצליח לבסס את מעמדה של פולין בתקופה סוערת. התנהלותו הכלכלית הייתה מעולה, ויותר מכל מלך אחר ידע להבין את הסיים ולשלוט בו. המעשה הגדול ביותר של המלך התרחש בשנת 1569, אז הוקם איחוד לובלין, בין פולין וליטא, המכונה בפולנית "הרפובליקה של שני הלאומים" (Rzeczpospolita obojga narodów). איחוד זה הביא את פולין לשיא התפשטותה הגאוגרפית. המדינה הפולנית השתרעה עתה מהרי הקרפטים עד הים הבלטי, וכללה חלקים נרחבים מהשטח המוחזק כיום בידי אוקראינה ובלארוס.
זיגיסמונד השני נפטר בשנת 1572 ולא השאיר יורש אחריו. כך הסתיימה השושלת היגליונית.

## היחס ליהודים
במהלך תקופה זו הפכה פולין לביתה של האוכלוסייה היהודית הגדולה באירופה, כאשר צוים ממלכתיים המבטיחים את שלומם וביטחונם של היהודים הוצאו מהמאה ה-13. בתקופה זו (1348–1349) השתוללה באירופה מגפת הדבר המכונה "המוות השחור". האירופאים האשימו את היהודים במגפה, טבחו בהם, והצרו את צעדיהם. פגיעת המגפה בפולין הייתה שולית, וההגירה היהודית אליה התקבלה בברכה בהביאה כח אדם מיומן, משכיל ואיכותי, אשר נתן לפולין את הדחיפה הכלכלית שהייתה דרושה להתפתחותה בשנים אלו. עד המאה ה-18 היו היהודים ל-7% מאוכלוסיית פולין. היהודים הגיעו למשרות רמות, ולהשפעה בשדה המסחר, התרבות, ואף הפוליטיקה, במידה כזו, שמסופר על הרב שאול ואהל, שבעת חילופי מלכים במאה ה-17 משנכשלו הפולנים להחליט על בחירת מלכם על פי הנוהל הרווח אז, מונה ואהל למלך פולין ללילה אחד, ובבוקר שלמחרתו הכריז על המלך החדש מבין המתחרים האחרים. על אף שמדובר באגדה, פולין אכן היוותה בית חם ליהודיה במהלך תקופות אלו, על אף שהיהודים היו אהודים יותר על האצולה והמלכים, ופחות על האיכרים והכמרים. יש שדרשו את שמה – "פה לין", כאן יוכלו היהודים לקבל מקלט.

## ראו גם
*השושלת היגלונית
## קישורים חיצוניים

קטגוריה:אוקראינה: היסטוריה
קטגוריה:בלארוס: היסטוריה
קטגוריה:מולדובה: היסטוריה
קטגוריה:מדינות לשעבר בתחומי פולין
חוף נודיסטים

ממוזער|שמאל|שלט המכריז על חוף נודיסטים באורוגוואי
[ממוזער|שמאל|נודיסטים בחוף הנודיסטים המפורסם ב[ברייטון, 2017]]
[ממוזער|שמאל|קבוצה של [נודיזם|נודיסטים בחוף האולובר, ארצות הברית, 2009]]
**חוף [[נודיזם|נודיסטים]]** הוא חוף שבו המשתמשים, על פי החוק, רשאים להיות עירומים. הרחצה בחופי נודיסטים היא לרוב מעורבת. כמו חופים רגילים, הם בדרך כלל על קרקע ציבורית, ולפיכך כל אדם רשאי להתרחץ בחוף ללא חברות בתנועה כלשהי או השתייכות לזרם מסוים. הרחצה בחופים אלו פתוחה לרוב לכלל, ואינה דורשת הרשמה מראש. חופי נודיסטים עשויים להיות רשמיים (מותרים מבחינה חוקית), לא רשמיים (אסורים רשמית אך האיסור על קיומם לא נאכף), או בלתי חוקיים לחלוטין.

חופי נודיסטים מצויים לרוב בנפרד ובריחוק מחופים רגילים, בהם נדרש ביגוד. במקרים אחרים מדובר ב"אגף" בחוף רגיל שלרוב יהיה מרוחק במרחק של כמה מאות מטרים מהחופים המוסדרים. הסוג האחרון יותר חשוף לאוכלוסייה שאינה נטוריסטית בפרט למציצנים. לרוב קיימים בקרבת החוף שלטים המודיעים על ייחודיות החוף, ועל העובדה כי המתרחצים בו עירומים, על מנת להתריע בפני מתרחצים שאינם נודיסטים, וכן כדי להרחיק מציצנים מן החוף. בחופים אלו נפוצים השחייה בעירום, וכן השיזוף בעירום. בשונה מחופים בהם מותרת הרחצה טופלס, אך קיימת חובה לכיסוי איברי המין, בחוף נודיסטים חשיפת איברים אלו מותרת. אף על פי שבחופי נודיסטים איברי המין גלויים, פעילות מינית: אוננות ויחסי מין אסורים בהם ואף יכולים להוות עבירה פלילית. למעט מספר יוצאים מן הכלל, המתקנים בחופים אלו הם בסיסיים ביותר: לא יהיו בהם מיטות שיזוף, אך במקרים רבים גם לא שירותים ציבוריים, מזנונים, ואף לא שירותי הצלה. אלא רק רצועת חוף.
## סוגים של חופי נודיסטים
רוב חופי נודיסטים מוכרים ככאלה לאחר שנים רבות של שימוש באופן לא רשמי. חופים רבים הם שטחי חוף לא מנוצלים אשר אומצו על ידי משתמשים מקומיים כחופי נודיסטים. אחרים הוכרו כחופי נודיסטים על ידי הרשות המקומית.

ישנן מספר קטגוריות של חופי נודיסטים:
* חופים בהם עירום הוא מומלץ, אך לא חובה. מקרה זה נפוץ יותר כאשר החוף הוא חלקת נופש פרטית, או רכוש פרטי. בחופים מסוג זה, רוב המתרחצים עירומים, אך לא כולם.
* "ביגוד הוא אופציונלי" (כלומר, העירום מותר אך אינו בגדר חובה). רוב החופים בדנמרק וכל החופים בנורווגיה הם מסוג זה. החוף הפופולרי ביותר מסוג זה בארצות הברית הוא חוף האולובר במיאמי, פלורידה, בו קיימת חלקת חוף מסוג זה המוכרת על ידי מחוז מיאמי-דייד, וקיימים בה שירותי הצלה. בסוג זה של חופים עלולות להתקיים רמות שונות של עירום, מטופלס ועד נודיזם.
* חופי נודיסטים "רשמיים" הם לרוב חופים בהם העירום אומנם אינו חוקי, אך האיסור אינו נאכף בהם כלל, ורשויות מעלימות עין בעניין זה.
* חופים "לא חוקיים" הם חופים בהם על המתרחצים הנודיסטים לשמור על "פרופיל נמוך", והם עלולים להתבקש לכסות עצמם, ואף להתחייב בקנס או מעצר.
* "חופי טקסטיל" הם אזורים בהם הרחצה בעירום אסורה. המונח משמש כדי להגדיר את האזור בין חופי נודיסטים לחופים רגילים.

## קישורים חיצוניים

* 
* 
* 
* 
* 
* 
* 

## הערות שוליים

קטגוריה:עירום
קטגוריה:רחצה בים ובגופי מים
צוללות התקיפה מסדרת לוס אנג'לס

**[[צוללת|צוללות]] התקיפה מסדרת לוס אנג'לס** הן צוללות תקיפה מהירות, בעלות הנעה גרעינית, המשרתות בצי האמריקאי. הצוללות מהוות את כוח התקיפה הימי האסטרטגי של הצי האמריקאי.

לצוללות יכולות לשהות לכל אורך חוף של כל מדינה בעולם ולבצע משימות מודיעין. כמו כן, הצוללות בעלות יכולות מתקדמות ללוחמה נגד ספינות ולוחמה נגד צוללות, עם חימוש רב הכולל טילי הרפון, טורפדות מתקדמים ומוקשים ימיים, כמו גם גרסה של טיל הטומהוק נגד ספינות. בנוסף לכך, לצוללת יכולת גילוי של צוללות, ויכולת תקיפה קרקעית באמצעות טילי שיוט מדויקים במיוחד לטווח ארוך מסוג טומהוק. צוללות התקיפה מסוגלות לשהות מתחת למים שבועות רבים. בזכות מלאי מזון, מערכות מיחזור-אוויר (AIP) והתפלת מים וכור גרעיני המשמש כמקור כוח, יכולות צוללות התקיפה לשייט במים 90 יום ללא אספקה מבחוץ.

כל הצוללות קרויות על שמם של ערים ועיירות בארצות הברית.

## בנייה ופיתוח

## היסטוריית שירות

## ראו גם
* צוללות התקיפה מסדרת וירג'יניה
* צוללות התקיפה מסדרת זאב הים

## קישורים חיצוניים

## הערות שוליים

קטגוריה:צוללות גרעיניות אמריקאיות
לוס אנג'לס
ארחות חיים

קיימים מספר ספרים בשם "**אָרְחוֹת־חַיִּים**" (בכתיב מלא: **אורחות־חיים**).

קטגוריה:פירושון ספרים
צונדאפ

**צונדאפ** (בגרמנית: **Zündapp-Werke GmbH**) הייתה יצרנית אופנועים גרמנית שפעלה בין השנים 1917–1984, והייתה אחת מיצרניות האופנועים החשובות בגרמניה.

## היסטוריה
החברה נוסדה בשנת 1917 בנירנברג על ידי פריץ נוימאייר ופרידריך קרופ מייסד מפעל הפלדה קרופ כחברה לנפצים תחת השם צונדר ואפ (Zünder-Apparatebau), והחלה לספק ציוד הצתה לצבא הגרמני עד לסוף מלחמת העולם הראשונה בשנת 1918. בשנת 1919 שינתה החברה את שמה לצונדאפ והחלה לספק חלקי ציוד קל למכונות.

האופנוע הראשון של החברה מודל Z22 הוצג בשנת 1921 ונמכר בסדרות גדולות. החברה מיתגה את דגם זה תחת הסיסמה 'אופנוע לכולם' (*Motorrad für Jedermann*) מאחר שהיה בעל תכנון פשוט ונחשב לאמין.

בשנת 1931 בנה פרדיננד פורשה עבור "צונדאפ" את הדגם המשפחתי פורשה סוג 12. יוצרו 3 יחידות. בדגם הורכב מנוע כוכבי.

היסטוריית האופנועים הכבדים של החברה החלה בשנת 1933 כאשר הציגה את סדרת K אשר זכתה להצלחה גדולה, הכללה אופנועים בנפחי מנוע שונים בין 200–800 סמ"ק. הדגם צונדאפ 750 שימש כאופנוע שטח כבד למטרות סיור והובלת חיילים בתקופת מלחמת העולם השנייה.

בין השנים 1957–1958 בנתה "צונדאפ" את מכונית המיקרו צונדאפ יאנוס. נמכרו 6,902 יחידות.

## ראו גם
* צונדאפ יאנוס
## קישורים חיצוניים

* [אופנוע צונדאפ מדגם "comfort", מנוע 200 [סמ"ק], שנת 1953] (1:06), יו-טיוב
* אופנוע צונדאפ מדגם "DB250", שנת 1937 (2:05 דקות), יו-טיוב
* אופנוע צונדאפ מדגם KS 601 (2:51 דקות), יו-טיוב

## הערות שוליים

קטגוריה:יצרני אופנועים
קטגוריה:יצרני רכב גרמניים
אנה-קרינה סטרם

**אנה-קרינה סטרום** (בנורווגית: **Anne-Karine Strøm** ;נולדה ב-15 באוקטובר 1951 באוסלו, נורווגיה) היא זמרת נורווגית.

היא ידועה במיוחד בהשתתפותה בתחרות האירוויזיון בשנים 1973, 1974 ו-1976 כנציגת נורווגיה, כאשר בשנת 1973 השתתפה בתחרות כחברה בלהקת "בנדיקט סינגרס"; והלהקה זכתה במקום השביעי, ההישג הכי גבוה של המדינה בתחרות זו עד אז. בשתי ההשתתפויות שלה בשנים 1974 ו-1976 לא הצליחה סטרום להגיע להישגים מכובדים כזמרת סולו וזכתה במקום האחרון (מקום 13 ב-1974 ומקום 18 ב-1976).

סטרום נישאה בשנת 1972 למוזיקאי פרוד טינגנאס והם היו נשואים במשך כ-40 שנים עד מותו של טינגנאס ב-2012. טינגנאס היה זה שניצח על התזמורת מטעם נורווגיה בשנים בהם סטרום ייצגה את נורווגיה באירוויזיון.

## קישורים חיצוניים

## הערות שוליים

קטגוריה:משתתפי מלודי גרנד פרי
קטגוריה:נציגי נורווגיה באירוויזיון
קטגוריה:משתתפי אירוויזיון 1973
קטגוריה:משתתפי אירוויזיון 1974
קטגוריה:משתתפי אירוויזיון 1976
קטגוריה:זמרות נורווגיות
קטגוריה:נורווגיות שנולדו ב-1951
קטגוריה:נורווגים שנולדו ב-1951
צוללות התקיפה מסדרת וירג'יניה

**[[צוללת|צוללות]] התקיפה מסדרת וירג'יניה** הן צוללות תקיפה מהירות, בעלות הנעה גרעינית, המשרתות בצי ארצות הברית, המחליפות את צוללות התקיפה מסדרת לוס אנג'לס, ככוח התקיפה האסטרטגי של הצי. 

פיתוחן החל במטרה לייצר חלופה זולה יותר לצוללות התקיפה מסדרת זאב הים, שתוכננו במהלך המלחמה הקרה, והיו יקרות מדי לייצור ולתחזוקה ובשל סיבות אלו, יוצרו רק 3 צוללות מסדרה זו, שמטרתן המקורית הייתה להחליף את צוללות התקיפה מסדרת לוס אנג'לס. 

חיל הים האמריקאי הזמין 48 צוללות מסוג זה. הצוללות תוכננו כך, שיוכלו לשהות בעומק רב במשך תקופה ארוכה, ללא תלות באוויר החיצון, ולבצע קשת רחבה של משימות תקיפה ומודיעין, בכל מקום בעולם.

ב-2018 דיווח הצי כי הוא מתכנן לחמש את הצוללות בטילים נושאי ראש קרב גרעיני.

## בנייה ופיתוח

## היסטוריית שירות

## ראו גם
* צוללות התקיפה מסדרת זאב הים
* צוללות התקיפה מסדרת לוס אנג'לס

## קישורים חיצוניים

## הערות שוליים

קטגוריה:צוללות גרעיניות אמריקאיות
וירג'יניה
יוסף צבי שטיין

**יוסף צבי שטיין** (1864–1936) היה פעיל ציוני, רופא, יושב ראש ההסתדרות הרפואית בישראל, מייסד ועורך כתב העת הרפואה.

## ביוגרפיה
נולד ב-1864 בבוגופול, פודוליה, רוסיה. אביו, אברהם, היה רב מטעם הממשלה. בצעירותו למד בחדר, ולאחר מכן בגימנסיה. התקבל ללימודי רפואה באוניברסיטת קייב, אותם סיים בשנת 1890. לאחר לימודיו עבד כרופא בבוגופול עד שנת 1894. לאחר מכן עבר ליליזבטגרד, שם עבד כרופא עד 1920.

שטיין שימש כציר בקונגרס הציוני העולמי השישי והשביעי ובוועידת מינסק. בשנת 1905 היה ממייסדי סוכנו הידיעות היהודית יט"א.

בשנים 1918–1920 שימש כיושב ראש ועד הקהילה ביליזבטגרד.

בשנים 1920–1922 היה יו"ר ועד קהילת אודסה וחבר במרכז ציוני אוקראינה.

עלה ל-ארץ ישראל ב-1922 והתיישב ב-תל אביב.

שטיין עמד בראש הסתדרות הרופאים בארץ ישראל משנת 1925 עד 1932, בתקופת כהונתו התנהל מאבק בין הנהלת הדסה לבין ההסתדרות הרפואית על רקע אחוז גבוה של רופאים מובטלים, במהלך ועידת ההסתדרות הרפואית הוא האשים את "הדסה" ביחס מעליב כלפי היישוב והרופאים. בדבריו אמר "במרפאות "הדסה" מקבלים חולים אמידים, תופעה המגבירה את השנוררות בארץ, מבצעים בדיקות מרובות ומיותרות ומטפחים את המחלות המדומות הנפוצות בעמנו". באותה ועידה הוחלט בין השאר על המשך עליה חופשית של הרופאים לארץ, וזאת בתגובה למזימות ממשלת המנדט הבריטי להגביל את עלייתם, על הפסקת קבלת חולים אמידים ב"הדסה" ובקופת חולים, על איסור לרופאים לעבוד ביותר מעיר אחת ובמקום עבודה אחד.

הקים בתל אביב שתי מרפאות שהיו מיועדים לחולים מיעוטי יכולת שפעלו ברחוב ליליינבלום וברחוב שבזי. ד"ר אפרים סיני סיפר: "מספר רופאים עבדו בהם בתורנות, שעה אחת ביום והרוויחו חמש-שש לירות בחודש, התשלום עבור ביקור היה שני גרוש, ביקור בית שלושה גרוש, וביקור לילה חמישה גרוש".

ייסד את כתב העת המדעי הרפואה והיה עורכו הראשון.

היה נשוי לטובה טיטיאנה שטיין.

נפטר ב-1936 ונקבר בבית הקברות הישן של תל אביב.

ארכיונו האישי של יוסף צבי שטיין שמור במחלקת הארכיונים של הספרייה הלאומית בירושלים.

## ראו גם
* ההסתדרות הרפואית בישראל
* הרפואה

## לקריאה נוספת
* יוסף שטיין, הרפואה, 11, תרצ"ז, עמוד 657.
* "ספר האישים לקסיקון ארצישראלי", הוצאת מסדה, תל אביב, תרצ"ז, 1936, עמוד 517.
* 
* ניסים לוי, יעל לוי, "רופאיה של ארץ-ישראל 1799-1948", הוצאת איתי בחור, זיכרון יעקב, מרץ 2012, מהדורה שנייה, ערך : יוסף צבי שטיין, עמודים 405–406

## הערות שוליים

קטגוריה:רופאים ביישוב
קטגוריה:עורכי כתבי עת ישראלים
קטגוריה:ראשי ההסתדרות הרפואית בישראל
קטגוריה:אישים הקבורים בבית הקברות טרומפלדור
קטגוריה:אישים שהשתתפו בוועידות הקונגרס הציוני העולמי
קטגוריה:אנשי העלייה השלישית
קטגוריה:בוגרי אוניברסיטת קייב
קטגוריה:ארץ-ישראלים שנולדו ב-1864
קטגוריה:ארץ-ישראלים שנפטרו ב-1936
היפופוטם (סוג)

**הִיפּוֹפּוֹטָם** (שם מדעי: *Hippopotamus*), הוא סוג של יונק גדול מסדרת מכפילי פרסה הכולל מין יחיד החי כיום - היפופוטם מצוי ועוד מספר מינים נכחדים. הסוג תואר מדעית לראשונה בשנת 1758 על ידי הזואולוג השוודי קארולוס ליניאוס והוא משויך למשפחת ההיפופוטמיים לצד הסוג היפו.

## מאפיינים
ההיפופוטם הוא יונק גדול, עם גוף חביתי ארוך ורגליים קצרות ועבות. יש לו ראש גדול עם נחיריים רחבים הממוקמים בחלק העליון של הלוע. הלוע עצמו ענקי ביחס לראשו של ההיפופוטם. בדומה לחזירים להיפופוטם יש ארבע אצבעות בכל רגל אך בניגוד להם, ההיפופוטם משתמש בכל אצבעותיו בעת ההליכה. ההיפופוטם אמנם שייך למכפילי הפרסה, אולם למעשה במקום פרסה אמיתית יש להם רפידות בולטות עם רקמת חיבור קשה.

ההיפופוטם ידוע בשיניים החותכות החזקות שלו ובעיקר בניביו הענקיים אשר גדלים לאורך חייו. השיניים מתאימות במיוחד ללעיסת חומר צמחי מימי המרכיב את רוב התזונה שלהם. מספר השיניים החותכות עשוי להשתנות בין המינים. העיניים של ההיפופוטם נמצאות בחלק העליון של הראש ומאפשרות להציץ מחוץ למים כשכל גופו שקוע בפנים. בניגוד לסוג היפו החי גם באזורי סבך הררי ולאו דווקא קשור למים, מיני ההיפופוטם חיים תמיד בקרבת אגמים ונהרות ומושפעים היטב מכל שינוי בהם.

עד לשנת 1985, ההיפופוטמים היו מסווגים לצד החזיריים, על בסיס המבנה של השיניים הטוחנות שלהם. עם זאת, שורה של ראיות המבוססת על חלבוני דם, וה-DNA הוביל לכך שהם נחשבים כמשפחה בפני עצמם עם קרבה מסוימת ללווייתנאים.

## טקסונומיה
[ממוזער|שמאל|220px|שלד של [היפופוטם קפריסאי גמדי.]]
*היפופוטם מצוי (*Hippopotamus amphibius*)

מינים נכחדים מהסוג:
*היפופוטם מלגשי גמדי (*Hippopotamus lemerlei*)
*היפופוטם מלגשי ננסי (*Hippopotamus madagascariensis*) - נתון במחלוקת
*היפופוטם לאלומנה (*Hippopotamus laloumena*)
*היפופוטם קפריסאי גמדי (*Hippopotamus minor*)
*היפופוטם כרתים גמדי (*Hippopotamus creutzburgi*)
*היפופוטם אירופאי (*Hippopotamus antiquus*)
*היפופוטם מלטזי (*Hippopotamus melitensis*)
*היפופוטם גורגופס (*Hippopotamus gorgops*)
*היפופוטם מג'ור (*Hippopotamus major*)
*היפופוטם פנטלנדי (*Hippopotamus pentlandi*)
**Hippopotamus sirensis*
**Hippopotamus kaisensis*
**Hippopotamus behemoth*
**Hippopotamus aethiopicus*

## ראו גם
*היפופוטם מלגשי

## קישורים חיצוניים

קטגוריה:טקסונים שתוארו בידי קארולוס לינאוס
קטגוריה:היפופוטמיים
קטגוריה:בעלי חיים שתוארו ב-1758
היפו (סוג)

**היפו** (שם מדעי: *Choeropsis*), הוא סוג של יונק בינוני מסדרת מכפילי פרסה הכולל מין יחיד החי כיום - היפו ננסי ואולי עוד מין אחד שנכחד, שניהם ממוצא אפריקני. הסוג תואר מדעית לראשונה בשנת 1849 על ידי הרופא והמדען האמריקני סמואל ג'ורג' מורטון.

## טקסונומיה
בעבר, ההיפו היה כלול בסוג הקספרוטודון (*Hexaprotodon*) לצד כ-10 מינים אסייתים נכחדים, אולם לבסוף הוכח כי הוא שונה מהם מספיק על מנת להיות זכאי לסוג בפני עצמו. פירוש השם המדעי "*Choeropsis*" הוא "דמוי חזיר" המצביע על הדמיון בין ההיפו לבין החזיר בגודלו ובמראהו (ביחס להיפופוטם). בניגוד למיני היפופוטמים קטנים אחרים (כדוגמת היפופוטם מלגשי גמדי, היפופוטם קפריסאי גמדי ועוד), מיני ההיפו קטנים יחסית באופן טבעי ולא עברו ננסות איים, כשמעריכים שהם בעלי דמיון להיפופוטמים הראשונים שדמו לבני משפחת האנתרקותריים הנכחדת.

## מאפיינים
באופן כללי ניתן למנות מספר הבדלים מורפולוגיים בולטים בין ההיפו לבין הסוג היפופוטם: ראשו של ההיפו קטן, קצר ומעוגל, והנחיריים והעיניים אינם בולטים מהראש. החרטום אינו מוארך כאצל ההיפופוטם, הלוע קן בצורה ניכרת והוא הדין לשיניים והניבים. גופו של ההיפו מעוגל וקומפקטי יותר מההיפופוטם, ורגליו צרות יותר. צבעו של ההיפו כהה יותר משל ההיפופוטם - לרוב חום-שחרחר כהה עם גוון זית.

ההבדלים בין ההיפו להיפופוטם עולים בקנה אחד עם העדפות אקולוגיות: בעוד שההיפופוטם חי תדיר במקווה מים כך שיש לו צורך גדול בארובות עיניים ונחיריים מוגבהים כדי שיוכל להביט בקלות מחוץ למים, ההיפו נוטה להיות יבשתי יותר והוא מצוי לעיתים קרובות ביערות הרריים שלאו דווקא סמוכים למקורות מים. מסיבה זאת גם אצבעות רגליו מפוזרות יותר וקרומי השחייה שלהן אינן מפותחים וזאת כדי שיוכל לצעוד בקלות גם באדמה קשה. תזונתו של ההיפו רחבה יותר משל ההיפופוטם ומלבד עשבים וצמחים מימיים כוללת גם פירות, שיחים וצמחיית יער אחרת. ההיפו פעיל בעיקר בשעות הלילה, והוא אינו חברותי כהיפופוטם אלא מעדיף לחיות בגפו.

## מינים
***[[היפו גמדי]]** (*Choeropsis liberiensis*) - מצוי במערב אפריקה.

מספר חוקרים משייכים לסוג את המין היפו מלגשי ננסי ממדגסקר, אף שחוקרים אחרים משייכים אותו לסוג היפופוטם.

## ראו גם
*היפופוטם מלגשי

## קישורים חיצוניים

קטגוריה:טקסונים שתוארו בידי ג'וזף ליידי
קטגוריה:היפופוטמיים
קטגוריה:בעלי חיים שתוארו ב-1849
היפופוטם לאלומנה

**היפופוטם לאלומנה** (שם מדעי: *Hippopotamus laloumena*) הוא מין של יונק נכחד מהסוג היפופוטם, אשר חי במשך ההולוקן במדגסקר והוא אחד משלושה מינים המכונים היפופוטם מלגשי, אף שלא ברור טיב הקשר ביניהם.

## תיאור
היפופוטם זה התגלה בשנת 1990 בידי זוג חוקרים במדגסקר. לאחר שהיו ידועים רק 2 היפופוטמים מלגשים: היפופוטם מלגשי גמדי והיפופוטם מלגשי ננסי תואר מין חדש בשם **היפופוטם לאלומנה** ("לאלומנה" הוא כינוי מלגשי להיפופוטם). ידוע עליו מעט מאוד שכן הוא זוהה על בסיס עצמות לסת וגפיים תחתונות בלבד במאובנים שבורים יחסית, אשר נמצאו באתר בלו סור מר  ליד מאנאניארי בחוף המזרחי של מדגסקר (במחוז פיאנארנצוה). ככל הנראה היפופוטם לאלומנה היה מין הדומה מאוד להיפופוטם המודרני אך קטן ממנו במעט.

המין נכחד יחד עם קרוביו לפני כ-1,000 שנים כשרוב הראיות מצביעות על ציד והכחדה בידי האדם. ישנה מחלוקת בין החוקרים על טיב הראיות, מאחר שייתכן שחלק מהעצמות היו של היפופוטם מצוי, אשר הובאו בידי מהגרים מאפריקה. אולם באתר בלו סור מר נראה שההיפופוטם נעלם לאחרונה ב-1976 בלבד.

## קישורים חיצוניים

קטגוריה:היפופוטמיים נכחדים
קטגוריה:יונקים שהוכחדו בידי האדם
קטגוריה:בעלי חיים שנכחדו ממדגסקר
קטגוריה:מגה-פאונה נכחדת של אפריקה
צוללות התקיפה מסדרת זאב הים

**צוללות התקיפה מסדרת זאב הים (Sea Wolf)** הן צוללות תקיפה מהירות, בעלות הנעה גרעינית וחימוש רב, המשרתות בצי ארצות הברית. צוללות אלו תוכננו להחליף את צוללות התקיפה מסדרת לוס אנג'לס, אך עם סיום המלחמה הקרה וירידת האיום מצד הצי הסובייטי, הוחלט לצמצם את ההזמנה המקורית מ-29 צוללות ל-12 בלבד. בהמשך צומצמה ההזמנה פעם נוספת בשל מחירן הגבוה, ויוצרו רק שלוש צוללות.

שאר הצוללות מסדרת לוס אנג'לס יוחלפו בצוללות התקיפה מסדרת וירג'יניה.

## בנייה ופיתוח
צוללות זאב הים נועדו להתמודד עם הצוללות החדשות והמתקדמות ביותר של הצי הסובייטי, בהן צוללות תקיפה מדגם אקולה וצוללות טילים בליסטיים מדגם טייפון. הן בנויות מפלדה חזקה במיוחד מסוג HY-100, המאפשרת להן לצלול לעומק רב יותר מצוללות התקיפה מדגם לוס אנג'לס. הן גדולות ומהירות יותר, ונושאות מספר כפול של צינורות לשיגור טורפדו (8 צינורות). בנוסף, ביכולותן לשאת עד 50 טילי שיוט מדגם טומהוק כנגד ספינות ומטרות יבשתיות.

מבין שלוש הצוללות, בצוללת ג'ימי קארטר הותקן תא רב משימתי מסוג MMP. תא זה מאפשר פעילויות מיוחדות כמו הפעלת צוללות לא מאוישות, כניסה ויציאה של צוללנים, ואף האזנה לכבלי תקשורת תת-מימיים.

## היסטוריית שירות
שתי הצוללות הראשונות, זאב הים וקונטיקט, נכנסו לשימוש לקראת סוף שנות ה-90 והספיקו להשתתף בפלישה לאפגניסטן לאחר פיגועי 11 בספטמבר בשנת 2001, וכן בפלישה לעיראק בשנת 2003. הצוללת האחרונה שיוצרה, ג'ימי קארטר, נכנסה לשימוש רק בשנת 2005 והצטרפה לפעילות במלחמה העולמית בטרור.

ב-7 באוקטובר 2021 הודיע הצי האמריקאי כי הקונטיקט ניזוקה ב-2 באוקטובר בעקבות פגיעה בעצם כלשהו, שזהותו לא ברורה, בזמן ששהתה מתחת למים באזור האינדו-פסיפי. צוין כי לא נגרם נזק משמעותי לצוללת וכי הכור הגרעיני לא נפגע. כ-15 מלחים נפצעו בתקרית, אך הודגש כי בעוד שניים מהם נפצעו בינוני, כל השאר נפצעו קל. בהודעת הצי לא נמסר היכן בדיוק התרחשה אותה התנגשות תת-ימית, אך לפי דיווחים בתקשורת האמריקנית היא אירעה בים סין הדרומי – במקביל למפגן כוח ימי של ארצות הברית ובעלות בריתה במערב. עוד צוין בדיווחי התקשורת כי האזור נתון במחלוקת קשה מול סין. הצוללת המשיכה להפליג באופן עצמאי לאחר הפגיעה לבסיס בגואם – טריטוריה אמריקנית – על מנת לאמוד את הנזק. לאחר תחקיר של הצי הועברו מתפקידם שלושת בעלי התפקידים הבכירים בצוללת.

## ראו גם
* צוללות התקיפה מסדרת וירג'יניה
* צוללות התקיפה מסדרת לוס אנג'לס

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:צוללות גרעיניות אמריקאיות
זאב הים
היפופוטם מלגשי גמדי

200px|שמאל|ממוזער|שלד של היפופוטם מלגשי גמדי.
**היפופוטם מלגשי גמדי** (שם מדעי: *Hippopotamus lemerlei*) הוא מין של יונק נכחד מהסוג היפופוטם, אשר חי במשך ההולוקן במדגסקר והוא אחד משלושה מינים המכונים היפופוטם מלגשי, אף שלא ברור טיב הקשר ביניהם. מאחר שמין זה הגיע לגודלו כנראה באמצעות תהליך מגמד, השם נפוץ שלו הוא "היפופוטם מלגשי גמדי", אם כי מונח זה לפעמים משמש כשם מושאל עבור כלל ההיפופוטמים המלגשים. עצמותיו של המין מתוארכות באמצעות פחמן דו-חמצני כ-1,000 שנים לפני זמננו.

## תיאור
למרות היחסים הקרובים עם ההיפופוטם המצוי, ההיפופוטם המלגשי הגמדי היה קטן ממנו בצורה ניכרת - בערך בגודל של ההיפו הגמדי החי במערב אפריקה. דגימות גדולות של מין זה היו באורך 2 מטר ובגובה של 70 ס"מ. אבותיהם של היפופוטמים אלו, אולי היו מלכתחילה בגודל מלא בדומה למין היבשתי עד שהתכווצו בתהליך של גמדות איים, אולי כדי להתמודד עם רעב יותר ביעילות. תהליך מגמד דומה התרחש אצל היפופוטמים באיים ים תיכונים רבים כדוגמת היפופוטם כרתים גמדי והיפופוטם קפריסאי גמדי.

עצמותיו של ההיפופוטם התגלו בעיקר בנהרות מים מתוקים ובאגמים של מערב מדגסקר דבר המצביע על אורח חיים אמפיבי המותאם למערכות אקולוגיות מימיות דומה מאוד לזה של ההיפופוטם המצוי המודרני החי באפריקה. על פי הגולגולת, העיניים של מין זה היו ממוקמות גבוה למדי באזור הראש על מנת להקל עליו לראות כאשר הוא מוציא חלק קטן מראשו מחוץ למים. הגולגולת דמתה גם בדברים נוספים להיפופוטם המצוי ונראה שבהתחשב בפתיחת הלוע ומבנה השיניים הוא ניזון על דשא רענן כקרובו, אך צוין שיש אצלו דו-צורתיות זוויגית בולטת יותר מאשר המין האפריקני.

המין נכחד יחד עם קרוביו לפני כ-1,000 שנים כשרוב הראיות מצביעות על ציד והכחדה בידי האדם.

## קישורים חיצוניים

קטגוריה:היפופוטמיים נכחדים
קטגוריה:יונקים שהוכחדו בידי האדם
קטגוריה:בעלי חיים שנכחדו ממדגסקר
קטגוריה:מגה-פאונה נכחדת של אפריקה
M85

**M85** (נקראת גם **NGC 4382**) היא גלקסיית עדשה הנמצאת במרחק כ-60 מיליון שנות אור מכדור הארץ בקבוצת הכוכבים שערות ברניקי. גלקסיה זו שייכת לצביר הבתולה ונמצאת בקצהו הצפוני, שגולש לתחומי הקבוצה השכנה - שערות ברניקי, והיא הצפונית ביותר בצביר מבין הגלקסיות שנמצאות בקטלוג מסיה.

## היסטוריה
M85 התגלתה ב-4 במרץ 1781 על ידי עוזרו של שארל מסיה, האסטרונום הצרפתי פייר מאשן. מאשן דיווח על תגליתו למסיה, שצפה בה ב-18 במרץ וצירף אותה לקטלוג מסיה כשהוא מתאר אותה כ"ערפילית ללא כוכבים מעל האוזן של הבתולה בין הכוכבים 11 בשערות ברניקי ו-24 בשערות ברניקי" וציין שהערפילית עמומה. באותו הלילה גילה מסיה 7 גלקסיות נוספות חוץ מ-M85, כולן מצביר הבתולה. (M84 ו-M86 - M91). ויליאם הרשל צפה ב-M85 בשנת 1784 וציין שיש ערפילית נוספת שצמודה אליה (NGC 4394). בשנת 1827 צפה בה גם ג'ון הרשל וציין שהיא בהירה ועגולה ומרכזה בהיר יותר משוליה.

עד היום נצפתה ב-M85 סופרנובה אחת סופרנובה 1960R שהגיעה לדרגת בהירות 11.7.

## תצפית
M85 נמצאת בקצה הצפוני של צביר הבתולה והיא מהגלקסיות הבהירות ביותר שבו. עם דרגת בהירות נראית 9.1 היא ניתנת לצפייה באמצעות טלסקופ חובבים ואפילו באמצעות משקפת איכותית כשתנאי הצפייה טובים, מכיוון שאין כוכבים בולטים בסביבתה, לא קל לאתרה. M85 נמצאת כ-10 מעלות מדרום לכוכב γ (גמא) בשערות ברניקי, כ-10.5 מעלות ממערב לכוכב α (אלפא) בשערות ברניקי וכ-1.2 מעלות מהכוכב העמום 11 בשערות ברניקי. כ-8 דקות קשת ממזרח-צפון-מזרח ל-M85 נמצאת NGC 4394 וניתן לראותן ביחד בטלסקופ עם הגדלה בינונית. NGC 4293 נמצאת כמעלה ממערב ל-M85, NGC 4450 נמצאת כ-1.3 מעלות מדרום-מזרח לה, M100 ו-NGC 4350 נמצאות כ-1.5 מעלות וכ-2.4 מעלות בהתאמה מדרום-דרום-מערב לה, ובמרחקים של 4-4.5 מעלות מ-M85 נמצאות הגלקסיות (ממזרח למערב)  M91 (דרום-דרום-מזרח), M88 (דרום דרום מזרח), M99 (דרום-דרום-מערב) ו-M98 (דרום-מערב). גלקסיית העין השחורה (שאינה חלק מצביר הבתולה) נמצאת כ-8 מעלות מצפון מזרח ל-M85.

## תכונות
גודלה הזוויתי של M85 הוא כ-7 דקות קשת השקולות לקוטר של כ-125,000 שנות אור, ומסתה של הגלקסיה מוערכת בכ-4x1011 מסות שמש (כ-70% ממסת שביל החלב). צורתה מעט אליפטית והיא מכילה בעיקר כוכבים זקנים צהובים ואדומים, אם כי במרכזה יש גם אזורים של כוכבים צעירים וכחולים. ליבתה של הגלקסיה לא פעילה ולא ברור האם קיים במרכזה חור שחור מסיבי. כמו כן ישנן עדויות לכך שלפני מספר מיליארדי שנים עברה הגלקסיה איחוד עם גלקסיה אחרת. הגלקסיה מתרחקת משביל החלב במהירות של כ-700 ק"מ לשנייה וכך גם הגלקסיה השכנה NGC 4394 מה שמצביע על כך שהן קשורות כבידתית זו לזו. לעומת זה בעוד ש-NGC 4394 עשירה במימן נייטרלי, ב-M85 כמעט שאין כלל מימן נייטרלי.

## קישורים חיצוניים

* M85 בדפי מסיה של SEDS
* 

## הערות שוליים

קטגוריה:קבוצת הכוכבים שערות ברניקי
85
85
קטגוריה:צביר הבתולה
הארמייה השביעית (צרפת)

**הארמייה השביעית** הייתה ארמייה צרפתית שפעלה הן במלחמת העולם הראשונה בחזית המערבית, והן במלחמת העולם השנייה בחזית המערבית.

## היסטוריה
### מלחמת העולם הראשונה
ב-4 באפריל 1915 הוקמה הארמייה השביעית על בסיס פלגת הארמייה ווז', והוטל עליה להגן על אזור לורן, תפקיד אותו מילאה עד סוף המלחמה.

### מלחמת העולם השנייה
במלחמת העולם השנייה, הייתה הארמייה השביעית בפיקוד גנרל אנרי ז'ירו חלק מקבוצת הארמיות הראשונה, והיוותה את העתודה האסטרטגית של צבא צרפת. בליל 10 במאי, לאחר יום הלחימה הראשון, חצתה הארמייה השביעית את גבול הולנד, כמתחייב מ"תרגיל ברדה". ז'ירו מצא כי ההולנדים נמצאים בנסיגה מלאה אל מול מתקפה גרמנית עזה. החיפוי האווירי הצרפתי היה יעיל פחות משציפו המפקדים, ועד מהרה השיג הלופטוואפה עליונות אווירית, שמנעה מבעלות הברית יכולות סיור בסיסיות, ופגעה ביכולת תיאום הכוחות ובתקשורת. הכוח הצרפתי הראשון שנתקל בגרמנים היו יחידות מהארמייה השנייה של הונציגר, שנתקלו ב"קבוצת הפאנצר פון קלייסט", במהלך תנועתה מזרחה דרך הארדנים. היה זה הסימן הראשון לכך שהפיקוד הגרמני מבצע תמרון בכוח גדול באזור זה, אך הפיקוד הצרפתי לא שינה את תוכניתו, והורה לארמיות הראשונה והשביעית לתפוס את עמדותיהן בהתאם לתוכנית D. כבר לאחר יומיים של לחימה היה ברור כי מצבה של הולנד הוא מעבר ליכולת ההצלה של כוחותיו של ז'ירו. אלה לא הספיקו ליצור מגע עם הצבא ההולנדי שנסוג מפני הגרמנים, ועמדו תחת איום גרמני מן האגף הימני שלהם, ותחת מתקפה אווירית בלתי פוסקת. ז'ירו החליט להגן על אנטוורפן. במסע זה צפונה והשיבה הבהולה תחת אש דרומה, נפגעו יחידות רבות מן הארמייה השביעית, וזאת מבלי שנוצר כמעט מגע ישיר בינה ובין האויב. ב־14 במאי נכנעה הולנד לגרמנים, והארמייה השביעית נותרה פרוסה, מנותקת כמעט משאר הכוחות, באזור אנטוורפן.

## מפקדים
### מלחמת העולם הראשונה
* גבריאל פוץ (8 בדצמבר 1914 - 2 באפריל 1915)
* לואי דה מודהוי (2 באפריל 1915 - 3 בנובמבר 1915)
* אטיין דה וילארה (3 בנובמבר 1915 - 19 בדצמבר 1916)
* מארי אז'ן דבני (19 בדצמבר 1916 - 4 באפריל 1917)
* אנטואן בושרו בואסודי (4 באפריל 1917 - 15 באוקטובר 1918)
* ז'ורז' לואי אימבר (15 באוקטובר 1918 - 23 באוקטובר 1918)
* אנטואן דה מיטרי (23 באוקטובר 1918 - 11 בנובמבר 1918)

### מלחמת העולם השנייה
* אנרי ז'ירו (2 בספטמבר 1939 - 19 במאי 1940)
* אנדרה קוראפ (19 במאי 1940)
* אובר פרר (19 במאי 1940 - 1 ביולי 1940)

## ראו גם
* החזית המערבית במלחמת העולם הראשונה
* החזית המערבית במלחמת העולם השנייה

7
7
היפופוטם מלגשי ננסי

**היפופוטם מלגשי ננסי** (שם מדעי: *Hippopotamus madagascariensis*) הוא מין של יונק נכחד מהסוג היפופוטם (תלוי במחלוקת), אשר חי במשך ההולוקן במדגסקר והוא אחד משלושה מינים המכונים היפופוטם מלגשי, אף שלא ברור טיב הקשר ביניהם.

לעיתים מחשיבים את ההיפופוטם המלגשי הננסי לסוג היפו לצד ההיפו הגמדי ובמקור סווג בסוג זה על ידי סמואל ג'ורג' מורטון ב-1849, כשב-1977 הוא הועבר לסוג הקספרוטודון ובהמשך הוחזר לסוג היפו, מה שסוברים גם חוקרים רבים כיום.

## תיאור
היפופוטם המלגשי הננסי סווג במקור לצידו של היפופוטם מלגשי גמדי, ואכן שני המינים היו בערך באותו הגודל. סקירה של המורפולוגיה ובית הגידול שלהם לעומת זאת, הציעה מערכת יחסים קרובה יותר להיפו הננסי. בניגוד למין המלגשי הגמדי, המין הננסי לא עבר גמדות איים.

בדומה להיפו הננסי, להיפופוטם המלגשי הננסי העיניים היו ממוקמות בצידי הראש שלו ולא מוגבהים מעליו, והלסת ומערכת השיניים שלו דומה יותר לזו של ההיפו הגמדי כך שנראה שתזונתו גם הייתה שונה מהמינים הקרובים. ההיפופוטם המלגשי הננסי היה מין פחות מימי מקרובו הגמדי, והרבה מאובנים שלו נמצאו באזור ההררי המיוער של מדגסקר.

המאובנים של שני היפופוטמים המלגשים הנזכרים הראו התאמה יותר לתנועה מהירה, ובניגוד להיפופוטמים האפריקנים הם היו אצנים הרבה יותר טובים. תכונה משותפת זו מהווה אינדיקטור אפשרי לכך ששני המינים של ההיפופוטם המלגשי היו צאצאים של אב קדמון משותף וכי הדמיון שלהם להיפופוטם המצוי ולהיפו הגמדי נובעים מהתפתחות מקבילה דומה.

המין נכחד יחד עם קרוביו לפני כ-1,000 שנים כשרוב הראיות מצביעות על ציד והכחדה בידי האדם.

## קישורים חיצוניים

קטגוריה:היפופוטמיים נכחדים
קטגוריה:יונקים שהוכחדו בידי האדם
קטגוריה:בעלי חיים שנכחדו ממדגסקר
קטגוריה:מגה-פאונה נכחדת של אפריקה
יגאל להב

**יגאל חי להב** (נולד ב-28 במרץ 1960) הוא פוליטיקאי ישראלי שכיהן כראש המועצה המקומית קרני שומרון משנת 2013, יושב ראש אשכול רשויות יהודה ושומרון מאז שנת 2020 וחבר מליאת מועצת יש"ע.

## ביוגרפיה
נולד ללידיה שעלתה מתוניס וליצחק, חייט שעלה מהאי ג'רבה.

גדל בתל אביב, ולמד בתיכון אורט סינגאלובסקי במסלול טכנולוגי. שירת בצה"ל בחיל החימוש כמפקד יחידת ניסויים. את התואר ראשון ותואר שני למד בכלכלה ומינהל עסקים, שימש כבכיר בתעשייה הצבאית בחטיבת הפיתוח, שימש כמנהל מרכזים לוגיסטיים בתנובה וכמנכל חברת בת, פתח חברה פרטית לאנרגיה סולארית עד לבחירתו לראשות המועצה.

שימש בעבר כמנכ"ל החברה הכלכלית לקרני שומרון ובמקביל התמקצע גם בתחום אנרגיה סולארית. התמודד בעבר במשך שלוש פעמים בבחירות לראשות מועצת קרני שומרון אך הפסיד ליהודה ליברמן והרצל בן ארי. במהלך השנים כיהן כחבר מועצה וממלא מקום ראש המועצה. שימש בתפקידים התנדבותיים רבים ובהם יו"ר ועד היישוב, ועדות ביטחון וסייע בהקמת צוות הטרור ביישוב.

ב-1999, עת ניהל את החברה הכלכלית של קרני שומרון והיה ממלא מקום ראש המועצה, הורשע לצד מהנדסת המועצה בגרימת חבלה ברשלנות, לאחר שתחנת הסעה שבנו עפה בסערה על נערה והותירה אותה נכה. על להב נגזרו 5 חודשי מאסר על תנאי וקנס כספי נמוך.

בבחירות 2013 התמודד לראשות המועצה אל מול הרצל בן ארי וזכה.

ב-3 השנים הראשונות לכהונתו חילץ את המועצה מגירעון עצום, הגדיל את אחוזי מסיימי הבגרויות למעל 90% והביא את תחום הרובוטיקה לבתי הספר היסודיים. בשנים אלו נבנו ביישוב מעל 700 בתים חדשים שהביאו לפיתוח מואץ של היישוב. מרכזי מסחר, מרכזי בילוי והקהילה צמחו ב-70%. בנוסף, קידם תכנון תלת-ממדי ל-2040.

ב-2018 נבחר בשנית לראשות המועצה ברוב של 75.95% (2,662 קולות), וניצח את רותי שפיצר.
המועצה המקומית זכתה במהלך כהונתו בפרסי ישראל יפה, פרס התייעלות אנרגתית, פרס ניהול כספי, פרס מצוינות לניהול בעת מלחמה "חרבות ברזל".
בבחירות 2024 הפסיד בהתמודדות לראשות המועצה ליהונתן קוזניץ.

ב-2017 התמודד על ראשות מועצת יש"ע. ברגע האחרון הוגשה מועמדותו של ראש מועצת קדומים חננאל דורני. במחאה על ההתנהלות פרש להב מהמרוץ והודיע כי הוא עוזב את מועצת יש"ע. 
ב-2019 התמודד שוב לתפקיד, והפסיד לראש המועצה האזורית ערבות הירדן, דוד אלחייני.

ב-2018 נבחר יגאל להב לעמוד בראש אשכול יו"ש המאגד 20 רשויות עם מעל 420,000 תושבים, כמו כן שימש עד 2024 כיו"ר דירקטוריון מועדון שלך, יו"ר דירקטוריון פארק תעשיות בראון ועוד.

ב-2021 זכה בפרס ירושלים להתיישבות.

בבחירות ב-2024 הפסיד ליהונתן קוזניץ ורשימתו קיבלה שלושה מנדטים למליאה.

## חיים אישיים
נשוי לאורית, בעלת תואר ראשון בתיירות ומלונאות ואב לשלוש בנות.
גר עם משפחתו בשכונת גינות שומרון כמעט מאז היווסדו של היישוב.

## קישורים חיצוניים
* דף הפייסבוק של יגאל להב

## הערות שוליים

קטגוריה:ראשי מועצת קרני שומרון
קטגוריה:מורשעים בדין בישראל
קטגוריה:בוגרי תיכון אורט סינגאלובסקי
קטגוריה:זוכי פרס ירושלים (ערוץ 7)
קטגוריה:ישראלים שנולדו ב-1960
עונת 1978/1979 בליגה הלאומית בכדורסל

**עונת 1978/1979 בליגה הלאומית בכדורסל ** הייתה עונתה ה-25 של ליגת הכדורסל הבכירה בישראל. הליגה כללה 12 קבוצות. בשנת 1979 הוכנס פורמט פלייאוף, ושמונה הראשונות התמודדו זו מול זו (מקום ראשון מול שמיני, שני מול שביעי וכך הלאה) בסדרות של הטוב משלושה משחקים, כשלקבוצה בעלת המיקום הגבוה יותר יתרון ביתיות. מנצחות סדרות רבע הגמר (מנצחת מקום ראשון-שמיני נגד מנצחת מקום רביעי-חמישי וכך הלאה) וחצי הגמר התמודדו בסדרת גמר של טוב משלוש כאשר המנצחת בסדרת הגמר זוכה באליפות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל חולון והפועל גן שמואל. העונה הסדירה החלה ב-18 בספטמבר 1978 הסתיימה ב-26 בפברואר 1979. לאחר סיום העונה הסדירה החלו משחקי הפלייאוף שהסתיימו ב-4 באפריל. העונה הסתיימה בניצחון של מכבי תל אביב בפעם העשירית ברציפות. 

בהתאם לתוצאות העונה אליצור תל אביב ומכבי דרום תל אביב ירדו ליגה.

## טבלת הליגה

## פלייאוף

## ראו גם

* גביע המדינה בכדורסל 1978/1979

## קישורים חיצוניים
* מידע מאתר מנהלת הליגה
* מרדכי רוזנבלום, העונה שהבטיחה ולא קיימה,  מעריב, 8 באפריל 1979

קטגוריה:1978 בישראל: ספורט
קטגוריה:עונות בליגה העליונה בכדורסל בישראל
קטגוריה:1979 בישראל: ספורט
קטגוריה:תחרויות כדורסל ב-1978
קטגוריה:תחרויות כדורסל ב-1979
בנואה טרלוייה

**בנואה טרלוייה** (בצרפתית: **Benoît Tréluyer**; נולד ב-7 בדצמבר 1976) הוא נהג מרוצים צרפתי הנוהג כיום עבור קבוצת המרוצים של חברת אאודי במסגרת אליפות העולם במרוצי סיבולת.

טרלוייה החל לנהוג עבור אאודי בשנת 2010 וזכה תחתיה 3 פעמים במרוץ 24 השעות של לה מאן ובאליפות העולם במרוצי סיבולת לשנת 2012. בנוסף זכה במרוץ 12 השעות של סברינג בשנת 2013.

## קריירה מוקדמת
טרלוייה נולד ב-7 בדצמבר 1976 בעיירה אלנסון במחוז אורן בצרפת והחל את קריירת המרוצים שלו בשנת 1983 כנהג אופנוע בענף המוטוקרוס בו השתתף עד לשנת 1989. בין השנים 1994–1990 השתתף בקארטינג ובשנת 1995 עלה לקטגוריית המרוצים החד מושביים כאשר החל להתחרות באליפות פורמולה קמפוס הצרפתית. בשנת 1996 התחרה באליפות פורמולה רנו הצרפתית וזכה בניצחון מרוץ אחד ובעונת 1997 סיים במקום השישי בדירוג הכללי. בשנת 1998 החל להתחרות באליפות פורמולה 3 הצרפתית וסיים את העונה במקום התשיעי בדירוג, כמו גם בעונה שלאחר מכן.

## פורמולה ניפון
בשנת 2000 ביצע טרלוייה מעבר למזרח הרחוק שם התחרה בסבב מרוצי פורמולה 3 היפנית, ובשנת 2001 זכה באליפות הסבב לאחר שניצח 15 מרוצים מתוך 19 שהתקיימו. בנוסף סיים במקום השני בגרנד פרי מקאו וסיים שלישי בגביע העולמי בפורמלה 3 בקוריאה. בשנת 2002 החל להתחרות פורמולה ניפון הבכירה יותר ושותף ב-5 מרוצים בלבד. בעונה שלאחר מכן סיים במקום השני בדירוג הכללי, ובשנת 2006 הצליח לזכות באליפות לאחר שסיים את העונה עם 4 ניצחונות מתוך 9 מרוצים. בשנים 2007 ו-2009 סיים טרלוייה את סבב פורמולה ניפון במקום השני בטבלה.

## מכוניות ספורט
ממוזער|טרלוייה נוהג באאודי R18 מס' 1 עימה זכה יחד עם צוותו באליפות העולם 2012
בשנת 2002 ערך טרלוייה את הופעת הבכורה שלו במרוץ 24 השעות של לה מאן כאשר נהג עבור קבוצת המרוצים הצרפתית אורקה במכונית קרייזלר-וייפר וסיים יחד עם צוותו במקום השלישי בקטגוריית ה-GTS בה התמודד. השתתפותו הבאה במרוץ לה מאן הייתה בשנת 2004 כאשר התחרה עבור קבוצת פסקרלו בקטגוריית LMP1 הבכירה כאשר נהג במכונית ה-C60 של הקבוצה וסיים את המרוץ יחד עם צוות הנהגים השותפים לו במקום הרביעי בדירוג הכללי. במהלך מרוץ לה מאן 2009 היה מעורב טרלוייה בתאונה קשה לאחריה הועבר למרכז הטיפולים הרפואיים שבמקום שם טופל ושוחרר ללא פגיעות חמורות.

בשנת 2010 הצטרף טרלוייה לצוות מס' 2 של קבוצת אאודי לצד הנהגים אנדרה לוטרר ומרסל פסלר. את מרוץ לה מאן 2010 סיימו טרלוייה וצוותו במכונית האאודי R15 במקום השני בדירוג הכללי, ואת מרוץ 2011 סיימו במקום הראשון במכונית האאודי R18 לאחר מרוץ מותח במיוחד מול קבוצת פיג'ו, וזאת לאחר שצוותים מס' 1 ו-3 של אאודי פרשו כבר בשלבים המוקדמים של המרוץ לאחר שהיו מעורבים בתאונות קשות. בשנת 2012 זכו טרלוייה וצוותו במרוץ לה מאן בשנית וניצחו בנוסף גם את מרוץ 6 השעות של סילברסטון ואת מרוץ בחריין. בסוף עונת 2012 זכו טרלוייה וצוותו באליפות העולם במרוצי סיבולת של ה-FIA. לאחר הזכייה באליפות התראיין טרלוייה לתקשורת וטען כי: "הוא חש גאווה לסיים את העונה לפני טום קריסטנסן ואלן מקניש". בשנת 2014 זכו טרלוייה וצוותו במרוץ לה מאן בפעם השלישית.

## קישורים חיצוניים

* 

* פרופיל באתר קבוצת אאודי ספורט

קטגוריה:נהגי מכוניות מרוץ צרפתים
קטגוריה:מתחרים במרוץ 24 השעות של לה מאן
קטגוריה:נהגי קבוצת אאודי
קטגוריה:אלופי עולם במרוצי סיבולת
קטגוריה:צרפתים שנולדו ב-1976
בסטאי

250px|ממוזער|שמאל|בסטאי - סלעים זקופים וגשר אבן
**בסטאי** (בגרמנית: **Bastei**) הוא אתר טבע של תצורת סלעים המתנשאים לגובה 194 מטר מעל נהר אלבה, 35 ק"מ דרומית-מזרחית לדרזדן, גרמניה. השם הוא מהמילה Bastion (מבצר) בגלל הסלעים הזקופים כמבצר ובגלל מבצר קטן שהיה במקום ושרידיו נראים עד היום.

הסלעים נוצרו לפני כמיליון שנה כתוצאה משינויים טקטונים ומארוזיה.

האתר נמצא בתוך שמורת טבע גדולה הנקראת שווייץ הסקסונית, הנמשכת גם מעבר לגבול עם צ'כיה ונקראת שם "בוהמיה השווייצרית".

בסטאי משמש כ-אטרקציה תיירותית למעלה מ-200 שנים. ב-1824 נבנה גשר עץ המחבר בין מספר סלעים לנוחיות המבקרים. ב-1851 הוא הוחלף בגשר אבן.

הסלעים סובלים מתהליכי בליה. ב-22 בנובמבר 2000 נבקע סלע גדול הנקרא Wartturm ושליש ממנו, במשקל 800 טון, צנח לתוך עמק האלבה. למרבה המזל לא היו נפגעים. הסלע הזה נצפה מאחת מנקודות התצפית בבסטאי.

מנקודות התצפית על הסלעים ניתן לצפות על עיקול האלבה והר Lilienstein. שני אלמנטים אלה מהווים את הסמליל של שמורת סקסוניה השווייצרית. 

מאז איחוד גרמניה פותח המקום, נעשה יותר נגיש והוא נחשב לאטרקציה תיירותית פופולרית. הכניסה לאתר חופשית.

File:Bastei (2).jpg|מטיילים בסלעי בסטאי
File:Bastei (3).jpg|סלעי בסטאי
File:View from Bastei on Elbe valley.jpg|מבט מבסטאי על עיקול האלבה
File:Bastei (4).jpg|סלע Wartturm שחלקו נפל לאלבה
File:Entrance to Bastei.jpg|הכניסה לבסטאי עם הסמליל של שמורת סקסוניה השווייצרית
File:Bastei express (1).jpg| שירות בסטאי אקספרס


## קישורים חיצוניים

* פארק בסטאי, באתר "מלון"
* שמורת בסטאי, באתר יוטיוב

קטגוריה:סקסוניה: גאוגרפיה
יואנה ינדז'ייצ'יק

**יואנה ינדז'ייצ'יק** (בפולנית: **Joanna Jędrzejczyk**; מוכרת גם בשם: **ג'ואנה ינדז'ייצ'יק**; נולדה ב-8 באוגוסט 1987) היא לוחמת MMA פולנייה ואלופת העולם לשעבר באליפות הלחימה האולטימטיבית (UFC) במשקל קש . ינדז'ייצ'יק הייתה אלופת ה-UFC האירופאית השלישית בהיסטוריה, לאחר בס רטן שזכה באליפות בשנת 1999 ואנדרי ארלובסקי שזכה באליפות בשנת 2005. כמו כן, ינדז'ייצ'יק הייתה שש פעמים אלופת העולם באגרוף תאילנדי, וארבע פעמים אלופת אירופה באגרוף תאילנדי.

## אגרוף תאילנדי וקיקבוקס
ינדז'ייצ'יק התחרתה באגרוף תאילנדי במשך עשר שנים, במסגרתן ניצחה ב-70 קרבות, כולל שישה קרבות על תואר אלופת העולם וארבעה קרבות על תואר אלופת אירופה. בנוסף, התחרתה בענף הקיקבוקס בו השיגה תוצאת קרבות של 27 ניצחונות מול 2 הפסדים בקיקבוקס מקצועני, ו-37 ניצחונות מול 3 הפסדים בקיקבוקס חובבני.

## אמנויות לחימה משולבות
ינדז'ייצ'יק החלה את קריירת ה-MMA המקצועית שלה בשנת 2012. ביולי 2014 חתמה על חוזה עם ארגון ה-UFC. במרץ 2015 התמודדה בקרב מול קרלה אספרזה  על תואר אליפות העולם במשקל קש במסגרת אירועי UFC 185  וניצחה בנוקאאוט טכני בסיבוב השני. בכך הפכה לאלופה הפולנייה הראשונה של ה-UFC (בקטגוריית גברים ונשים) וכן לאישה האירופאית האלופה הראשונה ב-UFC. ביוני 2015, הגנה לראשונה על תואר האליפות בקרב מול ג'סיקה פנה כאשר ניצחה אותה בנוק-אאוט טכני. בנובמבר 2015, הגנה בשנית על תואר האליפות בקרב מול ולרי לטורנו כאשר ניצחה אותה על פי החלטת שופטים.

בשנת 2016 לוהקה לתפקיד המנטורית מול קלאודיה גדליה  בתוכנית המציאות 'הלוחם האולטימטיבי 23' . בקרב בין השתיים על תואר האליפות, שנערך ב-8 ביולי 2016, ניצחה ינדז'ייצ'יק בהחלטת שופטים. באירוע UFC 211 , שנערך במאי 2017 בטקסס, גברה ינדז'ייצ'יק על הטוענת לכתר ג'סיקה אנדרז'  בהחלטת שופטים. ב-4 בנובמבר 2017, באירוע UFC 217 , נלחמה נגד רוז נמיונס והפסידה את תואר האליפות בסיבוב הראשון בנוקאאוט טכני. הפסד זה היה ההפסד הראשון בקריירה של ינדז'ייצ'יק, לאחר מאזן תוצאות של 14 ניצחונות ואפס הפסדים. ב-7 באפריל 2018, במסגרת אירוע UFC 223 , נלחמה בקרב חוזר (rematch) נגד רוז נמיונס והפסידה בהחלטת שופטים אחידה. ב-28 ביולי 2018, נלחמה נגד טשה טורס  וניצחה בהחלטת שופטים אחידה. ב-8 בדצמבר 2018 נלחמה נגד ולנטינה שבצ'נקו בקרב אליפות בקטגוריית משקל זבוב, והפסידה בהחלטת שופטים אחידה.

## תוצאות קרבות MMA

## ראו גם
* מישה טייט
* רונדה ראוזי
* הולי הולם
*רוז נמיונס

## קישורים חיצוניים

*  ריאיון עם ג'ואנה ינדז'ייצ'יק - ערוץ היוטיוב של UFC

קטגוריה:אלופות אליפות הלחימה האולטימטיבית
קטגוריה:אלופות עולם באגרוף תאילנדי
קטגוריה:אמניות לחימה פולניות
קטגוריה:פולניות שנולדו ב-1987
קטגוריה:פולנים שנולדו ב-1987
מערכת הגנת החום של מעבורת החלל

[שמאל|ממוזער|275px|[המצפה המוטס קופר צילם תמונה באור תת אדום של חלקה התחתון של מעבורת החלל קולומביה במהלך החדירה לאטמוספירה במשימת STS-3. באותו הזמן המעבורת הייתה בגובה של 56 קילומטרים וטסה במהירות של 15.6 מאך.]]
[שמאל|ממוזער|275px|[מעבורת החלל דיסקברי מתקרבת לתחנת החלל הבינלאומית במשימת STS-114 ב־28 ביולי 2005.]]
**מערכת הגנת החום של מעבורת החלל** (TPS) הגנה על מעבורות החלל מהחום העז של החדירה לאטמוספירה. מערכת זו הייתה דרושה בהתחשב בעובדה שגוף האלומיניום של המעבורת אינו יכול לעמוד בחום של למעלה מ־175° מבלי שיהרס ובמהלך החדירה לאטמוספירה הטמפרטורה יכולה להגיע עד ל־1,650°. מטרת המערכת הייתה גם להגן על המעבורת מהטמפרטורות הקיצוניות בחלל במסלול סביב כדור הארץ.

## החומרים

ה־TPS כיסתה את כל פני השטח של המעבורת והורכבה משבעה סוגי חומרים שונים שהשימוש בהם נקבע לפי רמת החום שנוצר בכל מקום בגוף המעבורת במהלך החדירה לאטמוספירה.
* פחמן מחוזק בסיבי פחמן (RCC) כיסה את חרטום המעבורת וקצוות הכנפיים, שם הטמפרטורה עלתה על 1,260°.
* אריחי חומר הבידוד לטמפרטורה גבוהה (HRSI) כיסו את גחון המעבורת ואת המקומות בהם הטמפרטורה הייתה נמוכה מ־1,260°. ה־HRSI עשוי מסיבי צורן דו־חמצני טהור (LI-900). חלק מאריחי ה־HRSI הומרו באריחי FRCI.
* FRCI היה חומר סיבי עמיד בפני חום. אריחי FRCI סיפקו חוזק ועמידות לגוף המעבורת והיו קלי משקל.
* משטחי הבידוד הגמישים (FIB) כיסו את המקומות בהם הטמפרטורה הייתה נמוכה מ־649°.
* באריחי חומר הבידוד לטמפרטורה נמוכה (LRSI) השתמשו על מנת לכסות את החלק העליון של המעבורת, אך בשלב מסוים הוחלט להחליפם בעיקר ב־FIB. יכולת ההגנה של ה־LRSI הייתה שוות ערך בקירוב להגנה שסיפק ה־FIB.
* אריחי בידוד סיביים משוריינים (TUFI) היו אריחי בידוד קשיחים ועמידים שהוכנסו לשימוש במעבורות ב־1996. השימוש בהם היה גם באזורים בהם הטמפרטורה הייתה נמוכה וגם באזורים בהם הטמפרטורה הייתה גבוהה.
* FRSI היה נומקס לבן. דלתות תא המטען, חלק מהדפנות, את חלקה האחורי של המעבורת, חלק מחלקם העליון של הכנפיים ואזורים הסמוכים לפתחי מנועי התמרון, כוסו במשטחים של FRSI. ב־FRSI נעשה שימוש במקומות בהם הטמפרטורה הייתה נמוכה מ־371°.

## מאפיינים
ב־TPS של מעבורת החלל היו שלושה מאפיינים שייחדו אותה ממגני החום שהיו בחלליות קודמות:
# **שימוש רב פעמי** - חלליות קודמות השתמשו במגני חום שהתכלו במהלך החדירה לאטמוספירה והיו בלתי ניתנים לשימוש חוזר. מגן חום כזה היה חזק ואמין, אך התאים לחללית חד פעמית ולא לחללית רב פעמית כמו מעבורת החלל.
# **משקל סגולי נמוך** - מגני החום מהסוג המתכלה בחדירה לאטמוספירה היו כבדים ביותר. משקל מגן החום של תא הפיקוד בחללית אפולו היווה שליש ממשקל התא כולו. שטח הפנים של מעבורת חלל הוא גדול בהרבה משל תא הפיקוד בחללית אפולו ולכן משקלו הסגולי הנמוך של ה־TPS היה חיוני.
# **פריכות** - בשנות ה־70 המוקדמות, הטכנולוגיה היחידה הידועה ליצור חומר קל משקל שמגן מחום בצורה טובה הייתה להקטין את צפיפותו. האריחים של ה־TPS היו כה פריכים עד שהיה ניתן לפורר אותם ביד.

## ראו גם
* מעבורת חלל
* תאי הפיקוד/שירות של החללית אפולו
* מגן חום
* אסון מעבורת החלל קולומביה

## קישורים חיצוניים

## הערות שוליים

קטגוריה:תוכנית מעבורות החלל
KKR 25

**KKR 25** היא גלקסיה ננסית שכנה לגלקסיית שביל החלב שנמצאת במרחק של כ-6 מיליון שנות אור (1.8 מיליון פארסק) משביל החלב בקבוצת הכוכבים דרקון, מעט מחוץ לגבולות הקבוצה המקומית. הגלקסיה מוגדרת כגלקסיה ננסית לא סדורה (dIrr) אך נראה שהיא בתהליך של הפיכה לגלקסיה ננסית אליפטית (dSph).

## קישורים חיצוניים
* 

## הערות שוליים

קטגוריה:גלקסיות ננסיות
קטגוריה:קבוצת הכוכבים דרקון
קטגוריה:קצרמר מדעי החלל
אורן סגרון

**אורן סגרון** (נולד ב-12 ביולי 1972) הוא כדורגלן עבר ישראלי אשר שיחק בעמדת חלוץ בהפועל באר שבע ובנבחרת ישראל בכדורגל עד גיל 21.

## ביוגרפיה
נולד בבאר שבע לישועה ואסתר סגרון, ילידי תוניסיה. נשוי למור ואב לשני בנים רואי ובן.

## תארים
;הפועל באר שבע
***[[גביע המדינה בכדורגל]]** (1): 1996/1997
***[[גביע הטוטו]]** (1): 1995/1996

## קישורים חיצוניים

* אורן סגרון באתר - "Eurosport"

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הפועל באר שבע
קטגוריה:כדורגלני בית"ר באר שבע
קטגוריה:כדורגלני מכבי באר שבע
קטגוריה:באר שבע: כדורגלנים
קטגוריה:ישראלים שנולדו ב-1972
רבקה סטאב

**רבקה סטאב** (באנגלית: **Rebecca Staab**; נולדה ב-27 ביולי 1961) היא שחקנית אמריקאית.

## ביוגרפיה
סטאב נולדה בקנזס וגדלה בנברסקה. ב-1980 היא נבחרה למלכת היופי של נברסקה ועלתה לשלב שתים עשרה המועמדות הסופיות בתחרות מיס ארצות הברית.

היא עבדה תקופה כדוגמנית ויוצגה על ידי פורד מודלס. 

ב-1985 שיחקה לכמה פרקים באופרת הסבון של ABC "אהבות". ב-1991 שיחקה בסדרת הדרמה "צללים אפלים" בNBC, המהווה חידוש לסדרה באותו שם משנות ה-60. היא שיחקה שני פרקים של "בוורלי הילס 90210", ב-1992 היא שיחקה בסדרות "שנות הקסם" ו"חופשי על הבר" כבחורה שסאם מאלון יוצא עמה.

ב-1994 הופיעה בפרק של "סיינפלד" כעובדת אולפני טלוויזיה בהם ג'רי סיינפלד צריך להופיע ושיחקה בסרט המבוסס על העלילון "ארבעת המופלאים" בתפקיד האישה הבלתי-נראית.

ב-2017 שיחקה בסדרת הטלוויזיה של ABC "הזדמנות חוזרת" בכיכובה של פולה פטון. ב-2018 שיחקה בסרט "הדרך לחג המולד", לצד צ'אד מייקל מאריי.

בשנת 2023 ביצעה הופעות אורח בסדרה "סוכן הלילה" של נטפליקס ובעונה השלישית של הסדרה "סופרמן ולויס" של The CW. 

## קישורים חיצוניים

קטגוריה:אמריקאים ילידי קנזס
קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:זוכות מיס נברסקה ארצות הברית
קטגוריה:משתתפות בתחרות מיס ארצות הברית
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
ריצ'רד גוד

**ריצ'רד גוד** (באנגלית: **Richard Goode**, נולד ב-1 ביוני 1943) הוא פסנתרן יהודי-אמריקאי, הנודע בעיקר בפרשנויותיו למוזיקה של בטהובן ולמוזיקה קאמרית.

## קורות חייו
גוד נולד במזרח הברונקס, ניו יורק. הוא למד נגינה בפסנתר אצל אלווירה סיגטי, קלוד פרנק, נדיה רייזנברג בבית הספר מאנס למוזיקה (שם הוא מכהן כיום כחבר בסגל המורים) ורודולף סרקין ומייצ'יסלב הורשובסקי במכון קרטיס למוזיקה בפילדלפיה, פנסילבניה.

גוד הרבה להקליט, בין השאר קונצ'רטי של מוצרט עם התזמורת הקאמרית אורפיאוס ויצירות של שוברט, שומאן, ברהמס ובאך. כמו כן, גוד היה הפסנתר יליד-אמריקה הראשון שהקליט את כל מחזור הסונאטות לפסנתר של בטהובן. הוא מופיע בקביעות באולמות הראשונים במעלה ברחבי העולם, עם תזמורות מצטיינות. הוא מכהן כמנהל אמנותי שותף, עם מיצוקו אושידה, של בית הספר למוזיקה ופסטיבל מרלבורו בוורמונט.

גוד ניגן בביצוע בכורה יצירות שכתבו בשבילו קרלוס צ'אבס, ג'ורג' פרל, רוברט הלפס ועוד. בין עמיתיו לנגינה קאמרית דון אפשואו, ריצ'רד שטולצמן, אלכסנדר שניידר ורבים אחרים. גוד נשוי לכנרת מרשה ויינפלד. 

דיוקן ספרותי של ריצ'רד גוד כלול בספרו של דייוויד בלום, "Quintet: Five Journeys toward Musical Fulfillment'' (Cornell University Press, 1999)." הוא התפרסם במקור כמאמר בניו יורקר מיום 29 ביוני 1992.

## פרסים ואותות הוקרה
* פרס האודיציות הבינלאומיות לנגני קונצרטים צעירים בשנת 1961.
* פרס ראשון בתחרות קלרה הסקיל ב-1973
* פרס אייברי פישר ב-1980.
* פרס גראמי לביצוע מצטיין של מוזיקה קאמרית: ריצ'רד גוד וריצ'רד סטולצמן על סונאטות לקלרינט ופסנתר של ברהמס, אופוס 120, לשנת 1983.

## קישורים חיצוניים


* Richard Goode Biography
* Interview with Richard Goode by Bruce Duffie, February 19, 1990

* 
* 

## הערות שוליים

קטגוריה:פסנתרנים יהודים אמריקאים
קטגוריה:בוגרי מכון קרטיס למוזיקה
קטגוריה:מורים למוזיקה יהודים
קטגוריה:מורים למוזיקה באמריקה
קטגוריה:אמריקאים שנולדו ב-1943